Christian Radich

La Christian Radich estas velŝipo de la tipo plenrigilita ŝipo, kiu marveturas sub la norvega flago. La ŝipo (konstrujaro 1937) estas interalie konata pro la filmo Windjammer el 1958 kaj la televidserio The Onedin Line el la 1970-aj jaroj. La ŝipo konstruiĝis kiel lerneja ŝipo kaj servis tiel, krom la periodo de la dua mondmilito, por la norvega junularo. Nuntempe la ŝipo marveturas en la somersezono kun grupoj kaj individuoj dum mallongaj kaj longaj vojaĝoj. Ĉiujare ĝi ankaŭ partoprenas je la 'Tall Ship Races' (Altŝipkonkursoj), en kiu ĝi, kiel la plej distingita ŝipo, altiras multajn interesatojn.

La nomo de la ŝipo venas de la norvega kavaleria oficiro, entreprenisto kaj ŝipekipisto Christian Radich (15-an de aŭgusto 1822–29. junio 1898).

 Teknikaj donitaĵoj 
 Kuntara enhavo: 662 toneloj
 Sentara enhavo: 198 toneloj
 tri mastoj, ĉiu kun 5 jardoj.
 totala velareo 1360 m²
 dividita super 15 jardaj (rektangulaj) veloj, 11 stajoveloj kaj 1 brigvelo.
 Nombro da ŝiplitoj: 78
 Ĉefmotoro: 900 pk Caterpillar 3512 DITA diselo

 Eksteraj ligiloj 
 / Retejo de la Christian Radich

 Fotoj kaj filmoj 
 360° QTVR plenekranaj panoramoj  de la Christian Radich

Kategorio:Lernoŝipoj
Kategorio:Velŝipoj
Kategorio:Norvegaj ŝipoj
Kategorio:Aperis en 1937